
PARLAMENTUL ROMÂNIEI

CAMERA DEPUTAŢILOR

PL-x 231/2007
	Comisia pentru apărare, ordine 
  publică şi siguranţă naţională

              Nr.32/287/2007

	
	                                                 Comisia pentru muncă
                                                      şi protecţie socială
                                                          Nr.27/163/ 2007


RAPORT COMUN

asupra proiectului de Lege privind aprobarea Ordonanţei Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru muncă şi protecţie socială au fost sesizate spre dezbatere, în procedură obişnuită, cu proiectul de Lege privind aprobarea Ordonanţei Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, trimis cu adresa  nr. PL-x. 231 din 10 aprilie 2007 şi înregistrat la comisii cu nr. 32/289/11.04.2007, respectiv nr. 27/163/10.04.2007.
În conformitate cu prevederile art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
La întocmirea prezentului raport Comisiile au avut în vedere:

· avizul favorabil al Consiliul Legislativ (nr.105/30.01.2007)

· avizul favorabil al Comisiei pentru buget, finanţe şi bănci (nr.213/02.05.2007)
· adresele Ministerului Economiei şi Finanţelor cu privire la implicaţiile bugetare ale modificărilor aduse Ordonanţei Guvernului nr. 15/2007 prin forma adoptată de Senat (nr. 143.696  şi 143.702/14.05.2007).
Ordonanţa Guvernului nr. 15/2007, supusă dezbaterii şi aprobării, are ca obiect de reglementare armonizarea prevederilor referitoare la acordarea indemnizaţiei lunare prevăzute la art. 19 din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, în sensul luării în calcul a acestei indemnizaţii ca soldă de funcţie la actualizarea pensiei militare de stat. De asemenea, se completează anexa 1 la Legea nr. 138/1999 cu prevederea referitoare la coeficientul de ierarhizare al şefului Direcţiei Generale de Informaţii a Apărării, pentru conformitate cu prevederile Legii nr. 346/2006 privind organizarea şi funcţionarea Ministerului Apărării. Totodată, prin ordonanţa supusă aprobării se abrogă unele prevederi ale Legii 138/1999, devenite caduce prin modificările şi completările aduse Legii nr. 164/2001 privind pensiile militare de stat.
2.În raport cu obiectul şi conţinutul acestuia, proiectul de lege face parte din categoria legilor ordinare. 
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat:

domnul lt.col. Paul Nenciu – consilier juridic, în cadrul Direcţiei Legislaţie şi Asistenţă Juridică şi domnul col. Ion Vasile – şeful Secţiei Salarizare din cadrul Direcţiei Financiar-Contabile a Ministerului Apărării. 
4. În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru apărare, ordine publică şi siguranţă  naţională din 22 mai 2007 au fost prezenţi 19 de deputaţi din totalul de 23 de membri, iar la şedinţa Comisiei pentru muncă şi protecţie socială din aceeaşi dată au fost prezenţi 11 deputaţi din totalul de 19 de membri ai acesteia.
5. Proiectul de lege a fost adoptat de Senat, în calitate de primă Cameră sesizată, în şedinţa  de 4 aprilie 2007. 
În urma finalizării dezbaterilor, cu 30 de voturi pentru şi două abţineri, Comisiile propun Plenului Camerei Deputaţilor adoptarea cu modificări a prezentului proiect de lege, după cum urmează:
I. Amendamente  admise

	Nrcrt.
	Text ordonanţă 
	Text Senat 
	Text propus de Comisii

(autorul amendamentului)
	Motivarea

amendamentelor propuse


	0
	1
	2
	3
	4

	1
	-----
	Titlul legii

LEGE

privind aprobarea Ordonanţei Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii
	Nemodificat
	

	2
	___

	Articolul unic al legii
ARTICOL UNIC. – Se aprobă  Ordonanţa Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, adoptată în temeiul art. 1 pct. III.5 din Legea nr. 502/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr. 81 din 1 februarie 2007, cu următoarele modificări şi completări:

	ARTICOL UNIC. – Se aprobă  Ordonanţa Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, adoptată în temeiul art. 1 pct. III.5 din Legea nr. 502/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr. 81 din 1 februarie 2007.
Autor: Comisiile 
	Modificări şi completările adoptate de Senat, în calitate de primă Cameră, nu au fost admise de comisiile sesizate în fond.


	3
	Titlul ordonanţei
ORDONANŢĂ pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii
	Nemodificat
	Nemodificat

	

	4
	Art. I. - Legea nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, publicată în Monitorul Oficial al României, Partea I, nr. 347 din 22 iulie 1999, cu modificările şi completările ulterioare, se modifică şi se completează după cum urmează:
	Nemodificat
	Nemodificat
	

	5
	1. După alineatul (1) al articolului 61 se introduce un nou alineat, alineatul (1¹), cu următorul cuprins: 

"(1¹) Indemnizaţia lunară prevăzută la art. 19 din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările şi completările ulterioare, se ia în calcul ca soldă de funcţie la actualizarea pensiei militare de stat."
	1. La articolul I punctul 1, alineatul (1¹) al articolului 61 va avea următorul cuprins:
"(1¹) Indemnizaţia lunară brută prevăzută la art. 19 din Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările şi completările ulterioare, se ia în calcul ca soldă de funcţie la actualizarea pensiei militare de stat."
	Se elimină
	-Se elimină textul propus de Senat şi se menţine textul ordonanţei. 
 -Indemnizaţia lunară, prevăzută la art. 19 din Legea nr. 154/1998 este calculată  în sumă brută şi este impozabilă, potrivit alin. (3) al art. 20 din aceeaşi lege. 

	6
	-------
	2. La articolul I, după punctul 1 se introduce un punct nou, pct. 1¹, cu următorul cuprins:

"1¹. La articolul 61, după alineatul (1¹) se introduce un alineat nou, alin. (1²), cu următorul cuprins:
 (1²) Pensiile militare aflate în plată pentru categoriile de personal  prevăzute la art. 61 alin. (1¹) şi la punctual 3² din anexa nr. 7 se recalculează avându-se în vedere prevederile prezentei legi.”
	Se elimină
	-Se elimină textul propus de Senat, întrucât alin.(1¹) al art.61 prevede că indemnizaţia lunară acordată persoanelor care ocupă funcţii de demnitate publică se ia în calcul ca soldă de funcţie la actualizarea pensiei.

	7
	2. La anexa nr. 1 litera A1, după numărul curent 1 se introduc două noi numere curente, numerele curente 1¹ şi 1², cu următorul cuprins:
Nr.
crt.
Funcţia

Gradul militar

Nivelul studiilor

Coeficient de ierarhizare

minim

maxim

“1¹

Director general al Direcţiei generale de informaţii a apărării, director general (asimilat funcţiei de secretar de stat), funcţii militare prevăzute în statele anexă <M>, asimilate cu funcţia de secretar de stat
general

S

---

8,80

1²

Funcţii militare asimilate cu funcţia de subsecretar de stat
general
S
8,00
8,20"

	Nemodificat de Senat,

nemodificat de Comisii
	

	8
	3. La anexa nr. 3, punctul IV se abrogă.
	Nemodificat
	Nemodificat
	

	9
	4. La anexa nr. 4, punctul I poziţia 4, punctul II poziţia 7 şi punctul III poziţia 5 se abrogă.

	Nemodificat
	Nemodificat
	

	10
	-------
	3. La articolul I, după punctul 4 se introduce un punct nou, pct. 4¹, cu următorul cuprins:

“4¹. La anexa nr. 7, punctul 3² va avea următorul cuprins:
(3²) Salariul brut compus din salariul de bază, sporul de vechime în muncă, indemnizaţiile şi sporurile acordate potrivit legislaţiei de care au beneficiat cadrele militare constituie baza de calcul corespunzătoare funcţiei la actualizarea pensiei militare de stat.”


	Se elimină
	-Se elimină textul propus de Senat, ca urmare a eliminării textului de la nr. crt. 6.

	11
	5. La anexa nr. 8 se introduce nota de subsol cu următorul cuprins: "NOTĂ: Prevederile pct. 1 nu se aplică personalului militar din Ministerul Administraţiei şi Internelor."


	Nemodificat
	Nemodificat
	

	12
	Art.II.- Prevederile prezentei ordonanţe se aplică începând cu drepturile salariale aferente lunii ianuarie 2007.

	Nemodificat
	Nemodificat
	


II. Amendamente respinse

	Nr. crt.
	Text  ordonanţă
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	-----
	1. La articolul I, după punctul 4 se introduce un punct nou, pct. 4¹, cu următorul cuprins:

“4¹. La anexa nr. 7, litera c) de la punctul 1, va avea următorul cuprins:

c) în situaţia în care drepturile salariale prevăzute la lit. a) şi 
b) sunt mai mici decât solda lunară care li s-ar cuveni ca militari încadraţi în instituţiile militare pe funcţii similare celor pe care le îndeplinesc la instituţiile civile unde lucrează, cei în cauză pot opta pentru soldele lunare cuvenite celor încadraţi în instituţii militare. La stabilirea soldei lunare va fi luat în calcul şi salariul de merit, în situaţia în care cadrele militare beneficiază de acest drept la instituţiile unde sunt detaşaţi, în raport cu cota procentuală reglementată pentru aceste instituţii, dar nu mai mult decât cea cuvenită în calitate de militar. În acest caz drepturile salariale cuvenite conform prevederilor lit. a) se acordă de către instituţiile civile, iar diferenţa până la totalul soldei lunare cuvenite în calitate de militar se acordă de către instituţiile militare.”
 (Autor: dl. dep. Nicolae Mircovici)
	a) Argumente pentru susţinere:

Potrivit art.10 alin. (4) din H.G. nr.111/2004 privind organizarea, funcţionarea şi atribuţiile O.C.S.P.S., acest oficiu este încadrat în proporţie de 35 % cu cadre militare detaşate de la Ministerul Apărării şi, de asemenea, cu poliţişti. În timp ce poliţiştilor detaşaţi le este luat în calcul salariul de merit, conform art. 1 pct. 8 din O.G. nr.57/2006, cadrele militare detaşate de la M. Ap. nu beneficiază de o asemenea prevedere legală.
b) Argumente pentru respingere:

Nu au fost determinate influienţele financiare de către instituţiile cu atribuţii în calcularea şi acordarea acestor drepturi personalului din sectorul respectiv, care ar conduce la majorări ale cheltuielilor bugetului general consolidat.
	Camera Deputaţilor

	2
	------
	2. La articolul I, după punctul 4 se introduce un punct nou, pct. 4¹, cu următorul cuprins:

“4¹. La anexa nr. 7, litera c) de la punctul 1, va avea următorul cuprins:

c) La stabilirea soldei ca militar, va fi luat în calcul şi salariul de merit, în situaţia în care cadrele militare beneficiază de acest drept la instituţiile unde sunt detaşaţi.”
(Autor: dl. dep.Dan Mocănescu)
	a) Argumente pentru susţinere:
IDEM
b) Argumente pentru respingere:

IDEM

	Camera Deputaţilor


         Preşedinte,














Preşedinte,
Costică  CANACHEU












   Gheorghe  BARBU
Exp. Mihai Ţăranu                                                                                                                                                                                                                                                            Consilier Elena  Mesaroş
Parlamentul României

Către
BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr. 15/2007 pentru modificarea şi completarea Legii nr. 138/1999 privind salarizarea şi alte drepturi ale personalului militar din instituţiile publice de apărare naţională, ordine publică şi siguranţă naţională, precum şi acordarea unor drepturi salariale personalului civil din aceste instituţii, trimis cu adresa  nr. PL-x. 231 din 10 aprilie 2007 şi înregistrat la Comisii cu nr. 32/289/11.04.2007, respectiv nr. 27/163/10.04.2007.



În raport de obiectul şi conţinutul său, proiectul de lege face parte din categoria legilor ordinare.

        

   Preşedinte,










            Preşedinte,
     Costică  CANACHEU









      Gheorghe  BARBU

